શ્રેયસ અય્યરની કેપ્ટનશીપવાળી ટીમ શનિવારે દિલ્હીથી લંડન જવા માટે રવાના થઈ પરંતુ સંજૂ તેમાં ન ગયો. એ વખતે તેના ન જવાનું કારણ જાણવા નહોતું મળ્યું. જો કે સૂત્રોની માહિતી પ્રમાણે સંજૂ સેમસન 16.1નો સ્કોર કરવામાં નિષ્ફળ ગયો. ભારતીય ટીમમાં સામેલ થવા માટેનો આ બેન્ચમાર્ક ભારતીય ટીમે નક્કી કર્યો છે. સંજૂ એ પસંદગી પામેલા ખેલાડીઓમાંથી છે જેના પર જૂનિયર ટીમના કોચ રાહુલ દ્રવિડ નજર રાખે છે. દ્રવિડ જ્યારે દિલ્હી ડેરડેવિલ્સની ટીમના કોચ હતા ત્યારે પણ તેમણે સંજૂ પર ધ્યાન આપ્યું હતું.